b'\n_START_ARTICLE_\nNebirirav II.\n_START_SECTION_\nIdentiteta\n_START_PARAGRAPH_\nNekateri egiptologi zaradi redkosti imena Nebirirav v egip\xc4\x8danskih zgodovinskih virih sklepajo, da je bil sin faraona Nebirirava I. V nasprotju z domnevnim o\xc4\x8detom, ki je vladal v Gornjem Egiptu 26 let, je bil Nebirirav II. slabo prepoznaven vladar, povsem  nedokazan v primarnih arheolo\xc5\xa1kih virih._NEWLINE_Edina primarna dokaza Nebirirava II. sta omembi njegovega osebnega imena na Torinskem seznamu kraljev iz ramze\xc5\xa1kega obdobja (vnos 13.5, njegovo prestolno ime je izgubljeno) in bronast kipec boga Harpokrata (Kairo  38189). Na \xc5\xa1tirih straneh podstavka kipca so kartu\xc5\xa1e z imeni Binpu, Ahmoz, Dobri bog Sevad\xc5\xbeenre, pokojni in Dobri bog Neferkare, pokojni. Prvi dve sta verjetno imeni princev iz dru\xc5\xbeine Sedemnajste dinastije, ki je kmalu zatem nasledila \xc5\xa0estnajsto dinastijo. Sevad\xc5\xbeenre je bilo prestolno ime Nebirirava I., Nebiriav pa je verjetno nedokazano prestolno ime Nebirirava II.  Kipec je nenavaden, ker so kult Harpokrata, zato tudi kipec, uvedli \xc5\xa1ele v ptolemajske obdoblu pribli\xc5\xbeno 1500 let po smrti omenjenih vladarjev._NEWLINE_Nebiriava II. je nasledil enako nejasen faraon Semenre, ki je dokazan na eni sami sekiri z njegovim prestolnim imenom.'